CELEX: 32002R0778
Language: hr
Date: 2002-05-07 00:00:00
Title: Uredba Komisije (EZ) br. 778/2002 od 7. svibnja 2002. o izmjeni Uredbe (EZ) br. 2799/1999 o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu dodjele potpore za obrano mlijeko i obrano mlijeko u prahu namijenjeno hrani za životinje i prodaje takvog obranog mlijeka u prahu

03/Sv. 038
            
            
               HR
            
            
               Službeni list Europske unije
            
            
               52
            
         32002R0778
   
               L 123/30
            
            
               SLUŽBENI LIST EUROPSKE UNIJE
            
            
               07.05.2002.
            
         
      UREDBA KOMISIJE (EZ) br. 778/2002
   od 7. svibnja 2002.
   o izmjeni Uredbe (EZ) br. 2799/1999 o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu dodjele potpore za obrano mlijeko i obrano mlijeko u prahu namijenjeno hrani za životinje i prodaje takvog obranog mlijeka u prahu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1255/1999 od 17. svibnja 1999. o zajedničkoj organizaciji tržišta mlijeka i mliječnih proizvoda (1) kako je zadnje izmijenjena Uredbom Komisije (EZ) br. 509/2002 (2), a posebno njezini članci 10. i 15.,
   budući da:
   
               (1)
            
            
               Uredbom Komisije (EZ) br. 2799/1999 (3), kako je zadnje izmijenjena Uredbom (EZ) br. 213/2001 (4), preinačena je Uredba Komisije (EEZ) br. 1725/79 od 26. srpnja 1979. o pravilima za dodjelu potpore za obrano mlijeko prerađeno u krmne smjese i obrano mlijeko u prahu namijenjeno prehrani teladi (5). Na temelju uvjeta iz članka 1. stavka 3. Uredbe (EEZ) br. 1725/79 i u skladu s njezinom primjenom u praksi, mješavine namijenjene proizvodnji krmnih smjesa sadrže obrano mlijeko u prahu kojem se može dodati jedan ili više sastojaka navedenih u tom stavku. Kako bi se otklonile bilo kakve sumnje u pogledu tumačenja članka 4. Uredbe (EZ) br. 2799/1999, koja utvrđuje zahtjeve u pogledu sastava tih mješavina, države članice trebaju takvu primjenu potvrditi u praksi, a navedeni članak treba stoga retroaktivno pojasniti.
            
         
               (2)
            
            
               Mjere predviđene ovom Uredbom u skladu su s mišljenjem Upravljačkog odbora za mlijeko i mliječne proizvode,
            
         DONIJELA JE OVU UREDBU:
   Članak 1.
   U članku 4. Uredbe (EZ) br. 2799/1999, točka (a) zamjenjuje se sljedećim:
   
               „(a)
            
            
               obrano mlijeko u prahu i, ovisno o slučaju,”.
            
         Članak 2.
   Ova Uredba stupa na snagu sljedećeg dana od dana objave u Službenom listu Europskih zajednica.
   Ona se primjenjuje od 1. siječnja 2000.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2002.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 160, 26.6.1999., str. 48.
   
      (2)  SL L 79, 22.3.2002., str. 15.
   
      (3)  SL L 340, 31.12.1999., str. 3.
   
      (4)  SL L 37, 7.2.2001., str. 1.
   
      (5)  SL L 199, 7.8.1979., str. 1.